ที่ประชุมคณะรัฐมนตรี เตรียมพิจารณามาตรการพยุงและกระตุ้นเศรษฐกิจไตรมาสที่ 2 และ 3
ที่ประชุมคณะรัฐมนตรี เตรียมพิจารณามาตรการพยุงและกระตุ้นเศรษฐกิจไตรมาสที่ 2 และ 3 พร้อมรับฟังรายงานเพื่อหาแนวทางปฏิบัติตามคำพิพากษาศาลปกครองสุงสุดในคดีโฮปเวลพลเอกประยุทธ์ จันทร์โอชานายกรัฐมนตรี เป็นประธานการประชุมคณะรัฐมนตรี โดยมีวาระการประชุมที่น่าสนใจ อาทิ กระทรวงการคลัง เตรียมเสนอมาตรการพยุงและกระตุ้นเศรษฐกิจไตรมาสที่ 2 และ 3 วงเงินประมาณ 13,000 ล้านบาท ที่จะมีผลในวันที่ 1 พฤษภาคมนี้ ซึ่งมีทั้งมาตรการลดหย่อนภาษี และ การเพิ่มเงินผ่านบัตรสวัสดิการแห่งรัฐ ให้กับคน 4 กลุ่ม ประกอบด้วย กลุ่มผู้ปกครองที่มีลูกหลานกำลังเรียนอยู่// กลุ่มเกษตรกรที่ถือบัตรสวัสดิการแห่งรัฐและขึ้นทะเบียนกับกระทรวงเกษตรและสหกรณ์ // กลุ่มคนพิการที่ขึ้นทะเบียนไว้และถือบัตรสวัสดิการแห่งรัฐ ประมาณ 100,000 คน และ // กลุ่มผู้มีรายได้น้อยที่ขึ้นทะเบียนบัตรสวัสดิการแห่งรัฐไว้ 5 ล้านคน// นอกจากนี้ยังมีมาตรการกระตุ้นธุรกิจอสังหาริมทรัพย์ โดยจะเสนอให้ลดหย่อนภาษีแก่ผู้ที่ซื้อบ้านหลังแรกที่มีราคาไม่เกิน 3-5 ล้านบาท ไปจนถึงสิ้นปี 2562 วงเงินลดหย่อน 1 แสนบาท ทั้งยังมีมาตรการภาษีส่งเสริมร้านค้า ที่ลงทุนติดตั้งเครื่องรับอิเล็กทรอนิกส์ หรือ EDC ระบบขายหน้าร้าน และ ระบบออกใบกำกับภาษีอิเล็กทรอนิกส์กระทรวงคมนาคม จะรายงานมติที่ประชุมคณะกรรมการรถไฟแห่งประเทศไทย ที่เพื่อหาแนวทางปฏิบัติตามคำพิพากษาศาลปกครองสุงสุด กรณีจ่ายค่าชดเชย จากการบอกเลิกสัญญาโครงการระบบการขนส่งทางรถไฟและถนนยกระดับเป็นเงินกว่า 11,888.75 ล้านบาท พร้อมดอกเบี้ยร้อยละ 7.5 ต่อปี และค่าใช้จ่ายอื่น โดยเตรียมแต่งตั้งคณะทำงาน เพื่อดำเนินการตามคำพิพากษา นอกจากนี้กระทรวงคมนาคม เสนอการจัดเก็บค่าธรรมเนียมค่าผ่านทางสำหรับทางหลวงพิเศษ หรือ มอเตอร์เวย์ หมายเลข 9 สายถนนวงแหวนรอบนอกกรุงเทพมหานคร (ถนนกาญจนาภิเษก) ตอนพระประแดง-บางแค ช่วงพระประแดง (บางครุ)-ต่างระดับบางขุนเทียนสภาความมั่นคงแห่งชาติ เสนอร่างนโยบายและแผนระดับชาติ ว่าด้วยความมั่นคงแห่งชาติ พ.ศ. 2561 - 2565 ด้านกระทรวงพลังงานเสนอ แผนพัฒนากำลังผลิตไฟฟ้าของประเทศไทย พ.ศ.2561 - 2580